Pasiūlymas TARYBOS SPRENDIMAS dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimas, sudarymo Europos Sąjungos ir jos valstybių narių vardu /* COM/2014/0346 final - 2014/0187 (NLE) */





AIŠKINAMASIS MEMORANDUMAS 1) Pasiūlymo aplinkybės 110 || · Pasiūlymo pagrindas ir tikslai. Bendrosios aplinkybės Remiantis 2008 m. balandžio mėn. priimtu Tarybos sprendimu, kuriuo leista pradėti derybas, buvo deramasi dėl Europos Sąjungos bei jos valstybių narių ir Izraelio Valstybės Europos ir Viduržemio jūros regiono valstybių aviacijos susitarimo. Susitarimas pasirašytas 2013 m. birželio 10 d. 120 || 2013 m. liepos 1 d. į Europos Sąjungą įstojo Kroatijos Respublika. Kroatija pagal Akto dėl stojimo sąlygų 6 straipsnio 2 dalį įsipareigojo prisijungti prie valstybių narių ir Sąjungos su viena ar daugiau trečiųjų šalių ar su tarptautine organizacija sudarytų ar pasirašytų susitarimų. Susitarta dėl protokolo, kuriame nustatyti būtini dėl Kroatijos įstojimo padarytini lingvistiniai susitarimo pakeitimai. Remiantis pirmiau nurodyta 6 straipsnio 2 dalimi ir SESV 100 straipsnio 2 dalimi bei 218 straipsnio 5 dalimi protokolo pasirašymas buvo patvirtintas [...] sprendimu, ir protokolas pasirašytas [...]. Dabar protokolas turėtų būti patvirtintas remiantis SESV 100 straipsnio 2 dalimi ir 218 straipsnio 6 dalies a punktu kartu su Stojimo akto 6 straipsnio 2 dalimi. 130 || · Pasiūlymo srityje galiojančios nuostatos Protokolo nuostatomis pakeičiamos arba papildomos Europos Sąjungos bei jos valstybių narių ir Izraelio Valstybės Europos ir Viduržemio jūros regiono valstybių aviacijos susitarimo nuostatos. 140 || · Derėjimas su kitomis Sąjungos politikos sritimis ir tikslais Susitarimas su Izraeliu – labai svarbiu aviacijos partneriu Viduržemio jūros regione – svarbus laimėjimas siekiant sukurti ES ir jos pietinių bei rytinių kaimyninių šalių bendrąją aviacijos erdvę. Šis susitarimas – tai Sąjungos išorės politikos aviacijos srityje sistemos, nustatytos Komisijos komunikatu „Bendrijos išorės politikos aviacijos srityje darbotvarkės rengimas“ (COM(2005) 79) ir neseniai peržiūrėtos Komisijos komunikatu „Pasirengimas spręsti būsimus ES išorės politikos aviacijos srityje uždavinius“ (COM(2012) 556) bei atitinkamomis Tarybos išvadomis, dalis. 2) Konsultacijos su suinteresuotosiomis šalimis ir poveikio vertinimas || · Konsultacijos su suinteresuotosiomis šalimis 211 || Konsultacijų metodai, pagrindiniai tiksliniai sektoriai ir bendras respondentų apibūdinimas Netaikoma. 212 || Atsakymų santrauka ir kaip į juos atsižvelgta Netaikoma. 3) TEISINIAI PASIŪLYMO ASPEKTAI 305 || · Siūlomų priemonių santrauka Protokolu užtikrinami Europos Sąjungos bei jos valstybių narių ir Izraelio Valstybės Europos ir Viduržemio jūros regiono valstybių aviacijos susitarimo pakeitimai, būtini padaryti dėl Kroatijos įstojimo į ES 2013 m. liepos 1 d. 310 || · Teisinis pagrindas Sutarties dėl Europos Sąjungos veikimo 100 straipsnio 2 dalis ir 218 straipsnio 6 dalies a punktas kartu su Stojimo akto 6 straipsnio 2 dalimi. 4) Poveikis biudžetui 409 || Pasiūlymas neturi poveikio Sąjungos biudžetui. 5) PAPILDOMA INFORMACIJA 570 || · Išsamus pasiūlymo paaiškinimas Tarybos prašoma patvirtinti protokolą, kuriuo iš dalies keičiamas Europos Sąjungos bei jos valstybių narių ir Izraelio Valstybės Europos ir Viduržemio jūros regiono valstybių aviacijos susitarimas. 2014/0187 (NLE) Pasiūlymas TARYBOS SPRENDIMAS dėl protokolo, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimas, sudarymo Europos Sąjungos ir jos valstybių narių vardu EUROPOS SĄJUNGOS TARYBA, atsižvelgdama į Sutartį dėl Europos Sąjungos veikimo, ypač į jos 100 straipsnio 2 dalį ir 218 straipsnio 6 dalies a punktą, atsižvelgdama į Kroatijos stojimo aktą, ypač į jo 6 straipsnio 2 dalies antrą pastraipą, atsižvelgdama į Europos Komisijos pasiūlymą, atsižvelgdama į Europos Parlamento pritarimą[1], kadangi: (1) vadovaujantis Tarybos sprendimu 2014/.../ES[2], protokolas, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimas (toliau – protokolas), buvo pasirašytas su sąlyga, kad jis bus sudarytas; (2) protokolas turėtų būti patvirtintas, PRIĖMĖ ŠĮ SPRENDIMĄ: 1 straipsnis Sąjungos ir jos valstybių narių vardu patvirtinamas protokolas, kuriuo, atsižvelgiant į Kroatijos Respublikos įstojimą į Europos Sąjungą, iš dalies keičiamas Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimas[3]. 2 straipsnis Tarybos pirmininkas įgaliojamas paskirti asmenį (-is), įgaliotą (-us) Sąjungos ir jos valstybių narių vardu deponuoti protokolo 3 straipsnyje numatytą prisijungimo dokumentą. 3 straipsnis Šis sprendimas įsigalioja jo priėmimo dieną. Priimta Briuselyje Tarybos vardu Pirmininkas [1] OL C , , p. . [2] OL L […], […], p. […]. [3] Protokolo tekstas paskelbtas Europos Sąjungos oficialiajame leidinyje (OL L […]) kartu su sprendimu dėl jo pasirašymo. PRIEDAS Protokolas, kuriuo iš dalies keičiamas Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimas atsižvelgiant į Kroatijos Respublikos įstojimą į Europos Sąjungą prie Pasiūlymo dėl Tarybos sprendimo dėl Europos Sąjungos bei jos valstybių narių ir Izraelio Valstybės Vyriausybės Europos ir Viduržemio jūros regiono valstybių aviacijos susitarimo protokolo, kuriuo atsižvelgiama į Kroatijos Respublikos įstojimą į Europos Sąjungą, sudarymo Europos Sąjungos ir jos valstybių narių vardu ir laikino jo taikymo IZRAELIO VALSTYBĖS VYRIAUSYBĖ, viena šalis, ir AUSTRIJOS RESPUBLIKA, BELGIJOS KARALYSTĖ, BULGARIJOS RESPUBLIKA, Kroatijos Respublika, KIPRO RESPUBLIKA, ČEKIJOS RESPUBLIKA, DANIJOS KARALYSTĖ, ESTIJOS RESPUBLIKA, SUOMIJOS RESPUBLIKA, PRANCŪZIJOS RESPUBLIKA, VOKIETIJOS FEDERACINĖ RESPUBLIKA, GRAIKIJOS RESPUBLIKA, VENGRIJA, AIRIJA, ITALIJOS RESPUBLIKA, LATVIJOS RESPUBLIKA, LIETUVOS RESPUBLIKA, LIUKSEMBURGO DIDŽIOJI HERCOGYSTĖ, MALTA, NYDERLANDŲ KARALYSTĖ, LENKIJOS RESPUBLIKA, PORTUGALIJOS RESPUBLIKA, RUMUNIJA, SLOVAKIJOS RESPUBLIKA, SLOVĖNIJOS RESPUBLIKA, ISPANIJOS KARALYSTĖ, ŠVEDIJOS KARALYSTĖ, JUNGTINĖ DIDŽIOSIOS BRITANIJOS IR ŠIAURĖS AIRIJOS KARALYSTĖ, Europos Sąjungos sutarties ir Sutarties dėl Europos Sąjungos veikimo susitariančiosios šalys ir Europos Sąjungos valstybės narės (toliau – valstybės narės), bei EUROPOS SĄJUNGA, kita šalis, atsižvelgdamos į Kroatijos Respublikos įstojimą į Europos Sąjungą 2013 m. liepos 1 d., SUSITARĖ: 1 straipsnis Kroatijos Respublika yra 2013 m. birželio 10 d. Europos Sąjungos bei jos valstybių narių ir Izraelio Valstybės Vyriausybės pasirašyto Europos ir Viduržemio jūros regiono valstybių aviacijos susitarimo (toliau – Susitarimas) šalis. 2 straipsnis Prie šio protokolo pridėtas Susitarimo tekstas kroatų kalba tampa autentiškas tomis pačiomis sąlygomis kaip ir tekstai kitomis kalbomis. 3 straipsnis 1. Šalys šį protokolą patvirtina pagal savo vidaus tvarką ir teisės aktus. Jis įsigalioja Susitarimo įsigaliojimo dieną. Tačiau, jeigu šį protokolą susitariančiosios šalys patvirtintų po Susitarimo įsigaliojimo dienos, protokolas įsigaliotų pagal Susitarimo 30 straipsnio 2 dalį. 2. Šis protokolas yra neatskiriama Susitarimo dalis ir laikinai taikomas nuo tos dienos, kai jį pasirašo šalys. Priimta [vieta] 2014 m. [mėnuo, diena] dviem egzemplioriais anglų, bulgarų, čekų, danų, estų, graikų, ispanų, italų, kroatų, latvių, lenkų, lietuvių, maltiečių, olandų, portugalų, prancūzų, rumunų, slovakų, slovėnų, suomių, švedų, vengrų, vokiečių ir hebrajų kalbomis. Visi tekstai autentiški. VALSTYBIŲ NARIŲ VARDU IZRAELIO VALSTYBĖS VYRIAUSYBĖS VARDU EUROPOS SĄJUNGOS VARDU